Public procurement notice: Prior Information Notice Without Call For Competition
Published: 2016-01-28
Buyer: Tulli
Country: FI
Region: MANNER-SUOMI
Contract type: Services
CPV classification: 48000000 | 72000000

Technical requirements: Tietopyyntö on osa Tullin suorittamaa markkinakartoitusta ennen hankintamenettelyn aloittamista. Tavoitteena on Tullin ymmärryksen lisääminen markkinoilla tarjolla olevista vaihtoehdoista ja niiden ominaisuuksista.
Tietopyyntöprosessi ei sido siihen osallistuvia yrityksiä eikä tullia eikä tietopyyntöön vastaamisesta makseta korvauksia. Tulli saattaa käyttää tietopyyntöprosessissa esiin tulleita asioita hyödykseen hankintavaiheessa, kuitenkin siihen osallistuneiden yritysten liike-ja ammattisalaisuuksia paljastamatta.
Tietopyynnön kohteena on Tullin omaisuudenhallintarekisteri. Tullin tavoite on yhdenmukaistaa omaisuudenhallinnan prosessit. Sen tueksi Tulli haluaa hankkia ja käyttöönottaa valmisohjelmiston, Omaisuudenhallintarekisterin.
Omaisuudenhallintarekisteri kattaa käyttöomaisuuden, irtaimiston ja muun omaisuuden, jonka vaikutusaika tuotannontekijänä ulottuu useammalle kuin yhdelle varainhoitovuodelle. Omaisuudenhallintarekisteri korvaa nykyisin käytössä olevat ratkaisut.
Tullissa on tarve huolehtia Tullin omistamasta ja Tullin käyttöön luovutetusta omaisuudesta koko se elinkaaren ajan: sen vastaanottamisesta Tullin käyttöön aina sen poistamiseen tai luovuttamiseen asti. Omaisuudesta huolehtimiseen kuuluu mm. omaisuusyksikön seuranta sijainnin, haltijan, käytön ja kunnon perusteella sekä sille tehtävien toimien, kuten huoltojen, kalibrointien tai katsastusten seuranta. Alustava hankinnan kohde on kuvattu tarkemmin liitetiedostoissa.
Pyydämme teitä tutustumaan tullin tietopyyntömateriaaliin ja vastaamaan sen perusteella alla oleviin kysymyksiin pe 19.2.2016 klo 16:00 mennessä sähköpostitse osoitteeseen th.ict-hankinnat@tulli.fi. Pyydämme merkitsemään vastauksiin/materiaaliin liike- ja ammattisalaisuudet.
A.2. Ilmoittakaa, mikäli jokin Tullin esittämä vaatimus tai jotkin vaatimukset ovat toteutettavissa ohjelmistotuotteellanne jollain muulla tavalla, kuin mitä Tulli on kuvannut. Kuvatkaa, miten.
A.4. Jos päätyisitte tarjoamaan Tullille ohjelmistotuotetta, olisiko kyse omaisuudenhallintaan tarkoitetusta tuotteesta vai tarjoaisitteko moduulia / moduuleita jostain laajemmasta esim. ERP-tuotteesta?
A.5. Pyydämme toimittamaan vastauksenne yhteydessä kuvan ohjelmiston omaisuusyksikön tietonäytöstä ja lisäksi kuvan ohjelmiston vakioraportista, esim. ”listaus yhden toimipisteen omaisuudesta” -raportista.
Vaatimusluetteloa koskevat vastaukset pyydämme merkitsemään suoraan Vaatimusluettelon sarakkeeseen ”Kommentit” ja palauttamaan tietopyynnön vastausten yhteydessä kommentein täydennetyn Vaatimusluettelon.
B.1. Millaisia lisensointimalleja ohjelmistoonne on saatavilla (esim. käyttäjämäärä, organisaatio, CPU tms.)? Mitä ehdotatte Tullille?
B.2. Kertokaa myös, mikäli ratkaisunne edellyttää tiettyjä varusohjelmistoja ja jos vaatii, niin ovatko ne lisensoitavia.
B.3. Mikä on alustava, budjetaarinen hinta-arvionne ohjelmistotuotteen käyttöoikeuksille, käyttöönottoprojektille ja vuotuiselle ylläpidolle? Pyydämme erittelemään eri hintatekijöiden arviot em. jaottelun mukaisesti.
C.1. Mikä on karkea aikatauluarvionne hankinnan kohteena olevan omaisuudenhallintarekisterin käyttöön otosta, sisältäen pilottivaiheen ja käyttökoulutukset (sopimuksen allekirjoittamisesta lähtien)?
Omaisuudenhallintarekisterin tietopyyntömateriaali toimitetaan sähköpostitse. Materiaalin saa pyynnöstä osoitteesta th.ict-hankinnat@tulli.fi. Viestin aiheeksi pyydetään merkitsemään ”Tietopyyntö, omaisuudenhallintarekisteri”.